Տիկնա՛յք եւ պարոնա՛յք, սիրելի ժողովուրդ, վարչապետի պաշտոնում ընտրվելուց հետո իմ առաջին գործը լինելու է երկրի բնականոն կյանքի ապահովումը բոլոր ոլորտներում: Հենց այսօր ես պատրաստվում եմ լսել զինված ուժերի եւ Ազգային անվտանգության ծառայության ներկայացուցիչների զեկույցը մեր երկրի արտաքին եւ ներքին անվտանգության իրավիճակի մասին: Որեւէ կասկած չունեմ, որ Հայաստանում տեղի ունեցած քաղաքական գործընթացները ոչ միայն չեն նվազեցրել, այլեւ բարձրացրել են մեր երկրի անվտանգության մակարդակը մեր բանակի եւ հատուկ ծառայությունների մարտական ոգին: Բայց հասկանալի է, որ լրջագույն ջանքեր եմ գործադրելու զինված ուժերի սպառազինության բնականոն մատակարարումները, բանակի եւ հատուկ ծառայությունների բնականոն գործունեությունն ապահովելու համար: